text: कर्नाटक के उपमुख्यमंत्री एवं प्रदेश कांग्रेस कमेटी के प्रमुख जी परमेश्वर, पूर्व मुख्यमंत्री सिद्धरमैया और डी के शिवकुमार सहित कांग्रेस के नेताओं के कांग्रेस अध्यक्ष राहुल गांधी और यूपीए चेयरपर्सन सोनिया गांधी के साथ चर्चा करने की उम्मीद है। परमेश्वर ने एक विशेष विमान में दिल्ली रवाना होने से पहले संवाददाताओं से कहा, ‘‘ सभी चर्चाएं दिल्ली में होंगी। कैबिनेट विस्तार, किसे लेना है और किसे प्राथमिकता देनी है, मानदंड आलाकमान द्वारा तय किए जाएंगे।’’